S-1743/2008

Mál þetta, sem dómtekið var 27. febrúar sl., er höfðað með ákæru útgefinni af ríkissaksóknara 28. nóvember 2008 á hendur B-kk-þgf P. H-kk-þgf, Suðurgötu 3, Reykjavík, og E-kk-þgf M-kk-þgf, Rauðalæk 10, Reykjavík,

I.

Gegn ákærðu báðum fyrir stórfellt fíkniefnalagabrot, framið á árinu 2007, með því að hafa staðið saman að innflutningi á 1.844 ml af kókaíni í vökvaformi frá Hondúras til Íslands, ætluðu til söludreifingar í ágóðaskyni. Að beiðni ákærða B-kk-ef sendi ónafngreindur maður fíkniefnin með hraðsendingafyrirtækinu FedEx til Íslands á heimilisfang ákærða E-kk-ef. Fíkniefnin fundust við leit lögreglunnar á Miami í Bandaríkjunum þann 18. september en voru send lögregluyfirvöldum á Íslandi þar sem þeim var skipt út fyrir gerviefni og afhent ákærða E-kk-þgf undir eftirliti lögreglu þann 21. september. Hann afhenti meðákærða B-kk-þgf efnin, sem hugðist koma þeim í duftform og afhenda til söludreifingar, en báðir ákærðu stóðu í þeirri trú að sendingin innihéldi fíkniefni.

Háttsemi ákærðu telst varða við 173. gr. a. almennra hegningarlaga nr. 19/1940, sbr. 1. gr. laga nr. 64/1974 og 1. gr. laga nr. 32/2001.

II.

Gegn ákærða B-kk-þgf fyrir eftirtalin fíkniefnalagabrot framin í Reykjavík á árinu 2007, nema annað sé tekið fram:

1. Föstudaginn 21. september, að Skipasundi 53, haft í vörslum sínum 0,42 g af maríhúana og 2 stk. töflur með vímuefninu MDMA og í bifreiðinni ZN-693 á bifreiðastæði við Skipasund 53 haft í vörslum sínum 0,58 g af kókaíni.

2. Föstudaginn 21. september, að Skógargerði 1, haft í vörslum sínum 0,28 g af kókaíni.

3. Miðvikudaginn 9. janúar 2008, á Snóker- og poolstofunni, Lágmúla 5, haft í vörslum sínum 1,24 g af kókaíni.

4. Þriðjudaginn 15. apríl 2008, að Skipasundi 53, haft í vörslum sínum 9,32 g af kókaíni, 3,75 g af maríhúana, 150 ml af hassolíu og 1 stk. töflu með vímuefninu MDMA.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og að gerð verði upptæk 1.844 ml af kókaíni í vökvaformi, 11,42 g af kókaíni, 4,17 g af maríhúana, 3 stk. töflur með vímuefninu MDMA og 150 ml af hassolíu, með vísan til 6. mgr. 5. gr. laga um ávana- og fíkniefni og 2. mgr. 14. gr. reglugerðar um sölu og meðferð ávana- og fíkniefna nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar.

Ákærði B-kk-nf krefst vægustu refsingar er lög leyfa og verði dæmd óskilorðsbundin refsing komi gæsluvarðhaldsvist sem hann sætti vegna málsins til frádráttar. Þá krefst verjandi hans hæfilegrar þóknunar sér til handa með hliðsjón af tímaskráningarskýrslu.

Ákærði E-kk-nf krefst vægustu refsingar sem lög leyfa og að hún verði bundin skilorði. Verði dæmd óskilorðsbundin refsing komi gæsluvarðhaldsvist sem hann sætti vegna málsins til frádráttar. Þá krefst verjandi hans hæfilegrar þóknunar sér til handa með hliðsjón af tímaskráningarskýrslu.

Ákæruliður I

Málavextir

Upphaf máls þessa má rekja til þess að DEA, fíkniefnalögregla Bandaríkjanna, hafði samband við fíkniefnadeild lögreglunnar á höfuðborgarsvæðinu vegna sendingar frá Hondúras, sem stöðvuð hefði verið í Miami og væri stíluð á „E-x-x M-x-x, Raudalæk, Reykjavik“. Kom fram að sendingin hefði að geyma rommflösku með fljótandi kókaíni. Hefðu bandarísk lögregluyfirvöld óskað eftir því að íslensk lögregla myndi afhenda flöskuna undir eftirliti með það fyrir augum að upplýsa málið.

Hinn 22. september 2007, kl. 06.46, tóku lögreglumenn á móti pakkanum með rommflöskunni frá hraðsendingarfyrirtækinu FedEx. Við efnagreiningu tæknideildar lögreglu á innhaldi hennar reyndist það gefa jákvæða svörun sem kókaín. Kókaínvökvanum var skipt út og sett í staðinn gerviefni.

Í lögregluskýrslu er því lýst að kl. 14.59 hinn 21. september 2007 hafi rannsóknarlögreglumaður farið á sendibifreið, merktri hraðsendingarfyrirtækinu FedEx, í þeim tilgangi að afhenda pakkann með flöskunni, sem stílaður hafi verið á E-kk-þf M-kk-þf, Rauðalæk 10, Reykjavík. Hafi hann gengið að húsinu og maður þá blístrað til hans úr kjallara. Hafi hann þá gengið að dyrum kjallaraíbúðarinnar og gert grein fyrir því að hann væri með sendingu fyrir E-kk-þf M-kk-þf. Hafi hann svo séð er ákærði E-kk-nf kvittaði fyrir móttöku pakkans.

Í frumskýrslu lögreglu kemur fram að lögregla hafi í framhaldi haft eftirlit með húsinu. Um kl. 18.00 síðar um daginn hafi lögreglumenn séð ákærðu fara báða saman inn í kjallaraíbúðina. Ákærði B-kk-nf hafi síðan komið þaðan út, kl. 18.16, með tösku sem hann hafi einnig haft meðferðis er hann hélt inn í íbúðina. Hafi lögreglumenn elt B-kk-þf og handtekið hann við Laugalæk. Hafi rommflaska fundist í tösku B-kk-ef. Að því búnu hafi lögreglumenn haldið aftur að Rauðalæk 10 í því skyni að handtaka þar ákærða E-kk-þf og framkvæma húsleit. Hafi lögreglumenn mætt E-kk-þgf á leið út úr íbúðinni, með umbúðir utan af hraðsendingunni í höndunum, og hafi hann einnig verið handtekinn.

Á meðal rannsóknargagna er efnaskýrsla lögreglunnar þar sem fram kemur að um hafi verið að ræða 1.844 ml af kókaíni. Einnig liggur fyrir matsgerð J-kk-ef K-kk-ef dósents þar sem fram kemur að með blettagreiningu á þynnu, gasgreiningu á súlu, massagreiningu, gleypnimælingu í útfjólubláu ljósi, vökvagreiningu á súlu og ýmsum efnaprófum hafi mátt greina að sýnið innihéldi kókaín. Hafi próf bent til þess að kókaínið væri að mestu á formi kókaínsklóríðs. Styrkur þess hafi reynst 32%, sem samsvari 36% af kókaínklóríði.

Við húsleit sem framkvæmd var sama dag á heimili ákærða B-kk-ef að Skipasundi 52 fannst samkvæmt skýrslu lögreglu ætlað maríhúana á sófaborði í stofu íbúðar og tvær ætlaðar e-töflur í glugga inni í stofu.

Ákærði B-kk-nf neitaði í fyrstu að hafa komið að innflutningi umræddrar flösku en er hann var yfirheyrður öðru sinni hjá lögreglu hinn 25. september 2007 kvaðst hann vilja játa aðild sína. Sagðist hann þá hafa staðið að skipulagningu innflutningsins með meðákærða E-kk-þgf, en kvað sinn hlut ekki vera stærri í málinu. Hefðu þeir reynt að afla sér fjár með þessum hætti. Hefði hann sjálfur verið í sambandi við mann erlendis sem hann þekkti. Sá maður hefði séð um að útvega efnið, koma í því í fljótandi form og senda það hingað til lands, stílað á E-kk-þf. Hefði þáttur E-kk-ef verið sá að ,,fórna nafninu sínu á sendinguna“. Hefði ætlunin verið að þurrka efnið upp og hreinsa það og fá þannig ,,eitthvað sem hægt væri að koma í verð“. Hefði átt að koma því í neytanlegt form með því að láta vatnið og áfengið gufa upp úr því og sía það svo í gegnum kaffipoka með aseton. Hefði þannig átt að vera unnt að fá 650 til 750 g af kókaíni. Hefði hann talið að hægt væri að fá um 10.000 krónur fyrir grammið og því samtals fyrir efnið um 6 til 7 milljónir króna. Hefði verið um það talað að þeir E-kk-nf fengju jafnan hlut. Kvað hann þá ekki áður hafa skipulagt slíkan innflutning.

Í yfirheyrslu hjá lögreglu hinn 28. september 2007 kvaðst ákærði þéna um 200.000 krónur á mánuði fyrir ýmis verkefni, málaravinnu og kennslu í ,,pool“. Kom þá jafnframt fram hjá honum að hann hefði kynnt sér á netinu hvernig leysa ætti kókaín upp.

Ákærði E-kk-nf var yfirheyrður hjá lögreglu hinn 22. september 2007. Kannaðist hann þá við að hafa tekið við sendingunni sem hann hefði talið að innihéldi kókaín en hann hefði þó ekki vitað hver væri eigandi hennar. Kvaðst hann þá í fjögur skipti hafa móttekið pakka með þessum hætti, alltaf að frumkvæði meðákærða B-kk-ef. Hefði hann átt að fá greitt fyrir og hefði hann samtals fengið um 700.000 krónur fyrir sitt framlag.

Skýrslur fyrir dómi

Ákærði E-kk-nf kvað aðdraganda máls þessa þann að meðákærði B-kk-nf, sem væri félagi hans, hefði falast eftir því að fá að senda til hans pakka með fíkniefnum. Yrði sendingin á hans nafni og fengi hann greitt fyrir sinn þátt í málinu. Hefði B-kk-nf sagt þetta vera ,,minnsta mál í heimi“ og að hann hefði áður ,,gert svona“. Hefði B-kk-nf talað um að ákærði fengi send sms-skilaboð þegar nær drægi. Hefði það komið á daginn. Eftir að hafa fengið sms-skilaboðin kvaðst ákærði hafa haft samband við B-kk-þf. Sagði ákærði að sendingarnar sem hann hefði móttekið með þessum hætti hefðu líklega verið fjórar, að meðtalinni þeirri sem um ræðir í máli þessu. Hefði hann fengið alls greiddar 600-700 þúsund krónur frá B-kk-þgf vegna þessa en hann hefði þó ekki verið búinn að fá greiðslu fyrir síðustu sendinguna. Lýsti ákærði því að þegar hann tók við slíkri sendingu í fyrsta skiptið hefði flaskan með fíkniefnunum reynst brotin. Hefði B-kk-nf þá komist í mikið uppnám og talað um að það þyrfti að redda þessu. Hefði honum virst sem B-kk-nf teldi sig vera ,,kominn í klandur“ er flaskan brotnaði.

Beðinn um að lýsa aðdraganda þeirrar sendingar sem um ræðir í máli þessu sagði hann B-kk-þf hafa haft samband við sig og greint sér frá því að hann ætti von á annarri sendingu. Þetta hefði verið nokkrum vikum áður en sendingin barst. Hann kvaðst sjálfur í fyrstu ekki hafa viljað vera með en B-kk-nf þá sagt að þetta yrði ekkert mál og að þetta yrði síðasta sendingin. Ákærði hefði reiknað með að fá greiðslu fyrir móttöku sendingarinnar en kvaðst þó ekki muna eftir því hversu mikið það hefði átt að vera. Sendingin hefði dregist en svo hefði hann fengið sms-skilaboð á ensku þar sem stóð að hann fengi senda flösku af rommi. Hefði hann jafnframt verið beðinn um að geyma flöskuna þar til hún yrði sótt. Þessi skilaboð hefðu komið frá óþekktum aðila en ekki frá símanúmeri B-kk-ef. Eftir móttöku sendingarinnar kvaðst ákærði hafa hringt í B-kk-þf. Hefði B-kk-nf komið heim til hans, opnað þar kassann og skoðað innihald hans. B-kk-nf hefði síðan farið með hann á brott. Hefði ákærði svo sjálfur ætlað að losa sig við umbúðirnar af sendingunni en þá mætt lögreglunni sem hefði handtekið hann.

Ákærði E-kk-nf þvertók fyrir að þeir hefðu báðir séð um skipulagningu á innflutningnum eins og meðákærði B-kk-nf hélt fram hjá lögreglu. Þá stæðist heldur ekki sú fullyrðing B-kk-ef hjá lögreglu að gróðinn hefði getað verið um 6-7 milljónir sem þeir hefðu ætlað að skipta með sér jafnt. Allt frumkvæði hefði verið hjá B-kk-þgf. Sjálfur hefði hann einungis átt að taka á móti sendingu af kókaíni og koma henni til B-kk-ef. Með því hefði hans þætti málsins verið lokið. Spurður hvort hann hefði haft vitneskju um hvað B-kk-nf hefði ætlað að gera við fíkniefnin sagði ákærði að hann ,,vissi og vissi ekki“. Sagði ákærði að hann hefði að hluta til látið til leiðast vegna þess að B-kk-nf hefði verið í svipuðum sporum og hann sjálfur og jafnvel verri. Hann hefði þó ekki vitneskju um hvort B-kk-nf hefði getað fjármagnað innflutninginn á þessum efnum sjálfur.

Ákærði B-kk-nf kvaðst hafa verið í mikilli neyslu um langan tíma og að ,,tækifæri hefði opnast“ fyrir hann til innflutnings sem hann hefði ,,stokkið á“. Hefði hann verið beðinn um að útvega einhvern til að taka á móti sendingu að utan og hefði hann átt að fá í staðinn peninga og fíkniefni. Sagðist hann hafa farið til E-kk-ef og beðið hann um að vera móttakanda sendingarinnar og hann hefði ,,því miður getað sannfært“ hann um að vera með. Hefði það verið heppilegra út á við þar sem að á margra vitorði hefði verið að hann sjálfur væri í mikilli neyslu. Hefði E-kk-nf átt að fá greiðslu fyrir en hann myndi ekki hvað um hefði verið rætt í því sambandi. Taldi hann þó líklegt að E-kk-nf hefði átt að fá nokkur hundruð þúsund krónur fyrir hverja sendingu. Spurður hver hefði fengið hann til verksins kvaðst hann hafa verið í sambandi við tiltekinn íslenskan aðila sem væri ,,stór í þessum heimi“ og hann gæti ekki nafngreint. Kvaðst ákærði hafa þekkt þennan mann í langan tíma vegna kaupa hans á fíkniefnum. Hefði maður þessi fjármagnað kaupin og skipulagt þau. Sjálfur hefði hann aldrei átt möguleika á að útvega nægilegt fjármagn í þessu skyni. Hann hefði verið gjaldþrota og í ,,algjörum mínus”, eingöngu lifað fyrir hvern dag fyrir sig. Viðkomandi hefði pantað efnin og eftir innflutninginn veitt þeim viðtöku í vökvaformi, væntanlega til sölu. Hefði sá maður stungið upp á því að fá þriðja mann með til að annast móttöku efnisins og hefði ákærði haft samband við E-kk-þf í því skyni. Fyrir milligöngu sína kvaðst ákærði hafa átt að fá greidda eina milljón króna og hefði það átt að vera til viðbótar við greiðsluna sem E-kk-nf hefði átt að fá, auk fíkniefna. Er ákærði var spurður út í framburð sinn hjá lögreglu kvaðst ákærði þá hafa viljað ,,taka þetta mál á sig“ í því skyni að hlífa hinum óþekkta aðila alveg. Hefði hann ekki vitað að hann gæti talað um þann mann án þess að nafngreina hann. Hefði framburður hans því verið rangur að þessu leyti. Kvað hann einnig rangt að hann kynni að meðhöndla efnin í flöskunum líkt og hann greindi frá hjá lögreglu. Sagðist ákærði ekki hafa haft nein tæki eða tól til þess og að aldrei hefði staðið til að hann myndi sjá um það. Borin var undir ákærða uppskrift sem er að finna í gögnum málsins og kvað ákærði hana ekkert tengjast því hvernig leysa ætti efnið upp heldur veitti hún leiðbeiningar um hvernig hægt væri að finna út hvort kókaín væri blandað öðrum efnum eða ekki.

Sérstaklega spurður sagði ákærði að hann hefði ekki verið sjálfur í sambandi við aðilann í Hondúras sem sendi efnin. Hins vegar hefði hann komið símanúmeri E-kk-ef og heimilisfangi til þess aðila sem hann hefði verið í sambandi við hérlendis, þannig að sá gæti komið því áfram til aðilans í Hondúras. Með sendingu sms-skilaboða hefði því átt að vera hægt að gera E-kk-þgf viðvart ef eitthvað virtist vera að fara úrskeiðis með sendinguna og hann þá afsalað sér réttinum til hennar.

Ákærði kvaðst hafa farið meðferð vegna fíkniefnaneyslu sinnar og hefði hann alveg haldið sig frá henni frá því í apríl 2008. Þá hefði hann starfað sem verktaki hjá málarameistara frá síðasta vori.

Fyrir dóminn kom J-kk-nf K-kk-nf dósent. Staðfesti hann matsgerð sem hann vann vegna málsins og gerði grein fyrir niðurstöðum sínum. Kvað hann vökvann hafa innihaldið 32% af kókaíni miðað við þyngd, sem samsvaraði 36% af kókaínklóríði. Í heildina hefði þetta samsvarað 610,5 g af kókaíni eða 683,8 g af kókaínklóríði

Niðurstaða

Báðir ákærðu hafa að nokkru játað að vera sekir um þá háttsemi sem lýst er í þessum ákærulið. Þannig játaði ákærði B-kk-nf sök með þeirri athugasemd að hann hefði einungis haft milligöngu um innflutning efnanna en ekki komið að skipulagningunni með nokkrum hætti og ákærði E-kk-nf játaði sök með þeirri athugasemd að hann hefði hvorki komið að skipulagningu innflutningsins né innflutningnum sjálfum.

Eins og rakið hefur verið var framburður ákærða B-kk-ef nokkuð á annan veg fyrir dómi en hjá lögreglu um það hvernig skipulagningu innflutnings kókaínsins hefði verið háttað og hvað gera hefði átt við innihald flöskunnar eftir móttöku hennar. Kveðst hann nú einungis hafa verið milligöngumaður á milli meðákærða E-kk-ef og ónafngreinds aðila hérlendis, en sá hafi verið hinn raunverulegi kaupandi efnanna og skipuleggjandi innflutnings þeirra. Þá hafi aldrei staðið til að hann sjálfur myndi umbreyta vökvanum í duftform og koma þeim í söludreifingu í framhaldi heldur hafi hann einungis átt að afhenda flöskuna til hins ónafngreinda aðila hérlendis. Þykir hinn breytti framburður í sjálfu sér ekki ótrúverðugur né þær skýringar sem ákærði hefur gefið á honum. Þar sem framburður hans stangast heldur ekki á við framburð meðákærða E-kk-ef eða gögn málsins að öðru leyti þykir verða að leggja hann til grundvallar niðurstöðu í máli þessu. Þá telst heldur ekki komin fram sönnun um annað en að eini þáttur ákærða E-kk-ef í innflutningi kókaínsins hafi verið sá að veita viðtöku pakkanum með flöskunni í og koma honum áfram á meðákærða B-kk-þf.

Að virtum játningum beggja ákærðu, með hliðsjón af framangreindum athugasemdum um það hvaða háttsemi þeirra teljist sönnuð, og að virtum gögnum málsins að öðru leyti, þykir verða að líta svo á að þátttaka þeirra beggja hafa verið nauðsynlegur þáttur í innflutningi á þeim 1.844 ml af kókaíni í vökvaformi sem hér um ræðir. Verður því að telja að þeir hafi staðið saman að innflutningi kókaínsins og að það hafi verið ætlað til söludreifingar í ágóðaskyni. Verða ákærðu því sakfelldir fyrir þá háttsemi sem í ákæru greinir, með framangreindum athugasemdum, og telst hún þar rétt færð til refsiákvæða.

Ákæruliður II

Ákærði B-kk-nf hefur játað að hafa framið þau brot sem lýst er í þessum ákærulið. Með hliðsjón af játningu hans, sem samræmist öðrum gögnum málsins, verður hann sakfelldur fyrir brot þessi og teljast þau þar réttilega færð til refsiákvæða.

Refsiákvörðun o.fl.

Ákærðu hafa verið fundnir sekir um hafa staðið saman með nánar tilgreindum hætti að innflutningi á 1.844 ml af kókaíni, sem samkvæmt efnagreiningu rannsóknarstofu í lyfja- og efnafræði reyndist innihalda 32% af kókaíni miðað við þyngd og samsvara 36% af kókaínklóríði. Í heildina hefði þetta samsvarað 610,5 g af kókaíni eða 683,8 g af kókaínklóríði.

Ákærði B-kk-nf hefur samkvæmt fyrirliggjandi sakavottorði ekki áður gerst sekur um refsiverðan verknað sem getur haft áhrif á ákvörðun refsingar í máli þessu. Hann hefur verið sakfelldur fyrir brot gegn 173. gr. a almennra hegningarlaga, auk fjögurra brota gegn 2. gr., sbr. 5. og 6. gr. laga um ávana- og fíkniefni nr. 65/1974, vegna vörslu hans á fíkniefnum, þar á meðal 11,42 g af kókaíni. Ákærði stóð ásamt öðrum að því að flytja hingað til lands verulegt magn kókaíns sem hann vissi að ætlað var til söludreifingar hérlendis. Beindist brot ákærða þannig að mikilsverðum hagsmunum. Horfir þetta til refsiþyngingar. Þegar framangreint er virt og litið til þáttar ákærða í innflutningi fíkniefnanna þykir refsing hans, með vísan til 77. gr. almennra hegningarlaga, hæfilega ákveðin fangelsi í 18 mánuði. Til frádráttar refsingunni kemur gæsluvarðhaldsvist sem ákærði sætti frá 22. september til 1. október 2007.

Ákærði E-kk-nf hefur samkvæmt fyrirliggjandi sakavottorði ekki áður gerst sekur um refsiverða háttsemi sem haft getur áhrif við refsiákvörðun. Hann hefur verið sakfelldur fyrir brot gegn 173. gr. a almennra hegningarlaga með því að veita viðtöku umræddri flösku með kókaínvökvanum og koma henni áfram til meðákærða B-kk-ef. Stóð hann því ásamt öðrum að því að flytja hingað til lands verulegt magn kókaíns sem hann vissi að ætlað var til söludreifingar. Beindist brot ákærða þannig að mikilsverðum hagsmunum. Horfir þetta til refsiþyngingar. Ákærði játaði hins vegar brot sitt greiðlega við rannsókn málsins. Þegar framangreint er virt þykir refsing hans hæfilega ákveðin fangelsi í 12 mánuði. Til frádráttar refsingunni kemur gæsluvarðhaldsvist sem ákærði sætti frá 22. september til 26. september 2007.

Upptæk eru gerð 1.844 g af kókaíni í vökvaformi, 11,42 g af kókaíni, 4,17 g af maríhúana, 3 töflur með vímuefninu MDMA og 150 ml af hassolíu, með vísan til 6. mgr. 5. gr. laga um ávana- og fíkniefni og 2. mgr. 14. gr. reglugerðar um sölu og meðferð ávana- og fíkniefna nr. 233/2001, sbr. reglugerð nr. 848/2002.

Með vísan til 219. gr. laga nr. 88/2008 um meðferð sakamála greiði ákærðu óskipt útlagðan sakarkostnað vegna matsgerða að fjárhæð 76.222 krónur en ákærði B-kk-nf greiði því til viðbótar 60.669 krónur vegna matsgerðar.

Ákærði B-kk-nf greiði og málsvarnar- og réttargæsluþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 460.152 krónur, að meðtöldum virðisaukaskatti, og aksturskostnað að fjárhæð 12.750 krónur.

Ákærði E-kk-nf greiði og málsvarnar- og réttargæsluþóknun skipaðs verjanda síns, G-kvk-ef S-kvk-ef A-kvk-ef héraðsdómslögmanns, 362.544 krónur, að meðtöldum virðisaukaskatti.

Af hálfu ákæruvaldsins flutti málið D-kvk-nf K-kvk-nf, fulltrúi ríkissaksóknara.

Á-kk-nf M-kk-nf héraðsdómari kveður upp dóminn.

D ó m s o r ð:

Ákærði, B-kk-nf P. H-kk-nf, sæti fangelsi í 18 mánuði. Til frádráttar refsingunni komi gæsluvarðhaldsvist hans frá 22. september til 1. október 2007.

Ákærði, E-kk-nf M-kk-nf, sæti fangelsi í 12 mánuði. Til frádráttar refsingunni komi gæsluvarðhaldsvist hans frá 22. september til 26. september 2007.

Upptæk eru gerð 1.844 g af kókaíni í vökvaformi, 11,42 g af kókaíni, 4,17 g af maríhúana, 3 töflur með vímuefninu MDMA og 150 ml af hassolíu, með vísan til 6. mgr. 5. gr. laga um ávana- og fíkniefni og 2. mgr. 14. gr. reglugerðar um sölu og meðferð ávana- og fíkniefna nr. 233/2001, sbr. reglugerð nr. 848/2002.

Ákærði B-kk-nf greiði alls 533.571 krónur í sakarkostnað, þar með talda málsvarnar- og réttargæsluþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 460.152 krónur.

Ákærði E-kk-nf greiði málsvarnar- og réttargæsluþóknun skipaðs verjanda síns, G-kvk-ef S-kvk-ef A-kvk-ef héraðsdómslögmanns, 362.544 krónur.

Ákærðu greiði báðir auk þess óskipt 76.222 krónur.

Á-kk-nf M-kk-nf.